EMK

Srijeda 18.3.2020. (6. sat)

Tamara Kobačić

**Vijčani spojevi**

Spajanje vijcima i zakovicama je vrlo raširen način povezivanja konstrukcijskih elemenata međusobno i spajanja elektrotehničkih elemenata u sklopove i uređaje.

Kod spajanja vijcima i zakovicama treba naročito voditi računa o izboru materijala prema elektrokemijskim svojstvima. Pravilan izbor veličine vijaka i zakovica, oblik nareza i glava i izbor podložnih pločica isto tako je važan za dobro spajanje.

Spajanje vodiča vijcima se najviše koristi u instalacijama za spajanje raznih prekidača, osigurača, grijača, priključnica i drugih elemenata. Spojevi vijcima su odjeljivi i olakšavaju poslove održavanja. Spojevi zakovicama se primjenjuju tamo gdje se ne očekuju naknadne intervencije.

Vijke je moguće podijeliti na razne načine.

* Prema izvedbi dijele se na vijke za drvo, lim i vijke s mehaničkim navojem.
* Prema obliku, dubini i usponu nareza, vijci se dijele na oštre, trapezne, kose i oble.
* Prema obliku glave vijci mogu biti cilindrični,upušteni, lećasti, poluokrugli, četvero-strani, šesterostrani, krilni i razne kombinacije navedenih izvedbi.

Osim navedenog vijci se klasificiraju prema dužini i širini te prema materijalu od kojeg su napravljeni.